## Izborni etički kodeks

### NN 178/2003 (10.11.2003.), Izborni etički kodeks

# ETIČKO POVJERENSTVO

2595

Polazeći
od slobode, jednakosti, nacionalne ravnopravnosti, mirotvor­stva, poštova­nja
dostojanstva i prava čovjeka, vladavine prava i demokratskoga višestranačkog
sustava kao najviših vrednota ustavnog poretka Republike Hrvatske, te od načela
tolerancije, pošte­nja i poštenog nadmeta­nja kojih se svi sudionici izbora u
Republici Hrvatskoj moraju pridržavati, na način da, nakon snažne, ali poštene
izborne utrke, građani mogu koristiti svoje ustavno pravo na slobodan odabir
svojih zastupnika u Hrvatski sabor i da se može izraziti vo­lja naroda, Etičko
povjerenstvo 7. studenoga 2003. godine donosi

## IZBORNI ETIČKI KODEKS

I. TEMELJNE VRIJEDNOSTI

1. Teme­ljne su vrijednosti u smislu ovoga Kodeksa pošte­nje,
istinitost, pravednost, poštova­nje, odgovornost, snoš­ljivost i kultura dijeloga.

2. U predizbornom nadmeta­nju
nije dopušteno pozivati na nasi­lje, širiti nacionalnu, vjersku i rasnu mrž­nju
te poticati nerav­nopravnost spolova.

3. Predizborno nadmeta­nje
treba voditi slobodno, otvoreno, javno i argumentirano, a u suprotstav­lja­nju
težiti uteme­ljenoj i obrazloženoj kritici.

4. Sudionici izbora imaju
slobodu miš­lje­nja i izražava­nja misli, a predizborni programi trebaju biti što
otvoreniji, jasniji i vjerodostojniji.

II.
PONAŠANJE SUDIONIKA U IZBORIMA

Tijekom izborne promi­džbe i
samog postupka izbora protivno je etici:

1. podcje­njiva­nje hrvatskog
sustava slobodnih izbora ili ometa­nje i sprječava­nje potpunog i slobodnog
izražava­nja vo­lje birača;

2. šire­nje bilo kakve
zlonamjerne ili neuteme­ljene optužbe protiv bilo koje­g kandidata, a koja ima
za ci­lj izaziva­nje sum­nje u javnosti o kandidatovoj lojalnosti ili rodo­ljub­lju;

3. iznoše­nje laži i
insinuacija o političkim suparnicima, istica­nje fizičkih, psihičkih i drugih
osobina suparnika u ci­lju ­njihova omalovažava­nja;

4. iznoše­nje laži i
insinuacija o privatnom životu suparnika u izborima i članovima ­njihovih obite­lji;

5. vrijeđa­nje i omalovažava­nje
pripadnika nacionalnih ma­njina;

6. upotreba osobnih podataka
pribav­ljenih na nezakonit način kao i onih koji su zakonito prikup­ljeni od
organizacija i službi, ali za druge namjene.

Tijekom izborne promiždbe i
samoga postupka izbora očekuje se da će se stranke i pojedinci, koji su
postupili protivno Izbornom etičkom kodeksu, javno ispričati onima o koje su se
ogriješili.

III.
RAVNOPRAVNOST I JEDNAKOST U SREDSTVIMA JAVNOG PRIOPĆAVANJA

1. Birači imaju pravo dobivati u svim sredstvima
javnog priopćava­nja objektivne informacije o strankama i kandidatima, a
stranke i kandidati imaju pravo na jednake uvjete predizbornog nadmeta­nja. U
tu svrhu sve stranke trebaju imati ravnopravan položaj u predstav­lja­nju
programa i kandidata i pod jednakim uvjetima dostupno vrijeme na Hrvatskoj
radioteleviziji.

2. Očekuje se od Hrvatske
radiotelevizije da u svojim emisijama, koje nisu vezane uz predstav­lja­nje
izbornih stranačkih programa i kandidata, ne koristi sadržaje koji bi se mogli
tumačiti kao izborna promi­džba.

3. Od komercijalnih se
elektroničkih medija očekuje poštova­nje načela jednakog pristupa plaćenoj
promi­džbi svih stranaka i kandidata na izborima, te objektivno, nepristrano i
uravnoteženo informira­nje o izbornoj kampa­nji.

IV.
JEDNAKOST SVIH U MOGUĆNOSTIMA PREDIZBORNOG PREDSTAVLJANJA

Tijekom izborne promi­džbe, i samog postupka izbora,
protivno je etici korište­nja nenamjenskih sredstava, opreme, potrošnog
materijala i prostorija u vlasništvu države i lokalne samouprave za aktivnosti
i namjene izborne promi­džbe.

V.
PONAŠANJE PROMATRAČA IZBORNOG POSTUPKA

Promatrači
ne smiju izražavati svoja stajališta o strankama i pojedinačnim kandidatima,
niti na drugi način utjecati na birače.

Izborni
etički kodeks stupa na snagu danom donoše­nja, a objavit će se u »Narodnim
novinama«.

Klasa:
013-01/03-03/01
Urbroj: 5990-03-01
Zagreb, 7. studenoga 2003.

Predsjednik
Etičkog povjerenstva
**akademik** **Ivo** **Padovan****,** v. r.

Ostalo, NN 178/2003-2595